|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0000366 „Кресна - Илинденци“**.

Защитената зона е разположена в землищата на с. Влахи, с. Горна Брезница, с. Долна Градешница, гр. Кресна, с. Ощава, с. Сливница, с. Стара Кресна, **община Кресна, област Благоевград**, с. Лиляново, с. Плоски, **община Сандански, област Благоевград**, с. Брежани, с. Брестово, с. Градево, с. Крупник, с. Мечкул, с. Полето, с. Ракитна, с. Сенокос, гр. Симитли, с. Сухострел, с. Сушица, с. Тросково, **община Симитли, област Благоевград**, с. Велющец, с. Вракуповица, с. Гореме, с. Горна Крушица, с. Горна Рибница, с. Добри лаки, с. Илинденци, с. Каменица, с. Клепало, с. Кърпелево, с. Микрево, с. Раздол, с. Седелец, с. Цапарево, **община Струмяни, област Благоевград**.

Пълният текст на проекта на заповед е публикуван на Интернет страницата на министерство на околната среда и водите - https://www.moew.government.bg/, тема „Природа“, подтема „Обществени обсъждания“ и е на разположение в административната сграда на Регионална инспекция по околната среда и водите Благоевград (гр. Благоевград, ул. „Свобода” № 1).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**